section_heading: Nakon bitke
paragraph_text: Dana, 17. rujna Vandegrift šalje dvije satnije iz 1. bataljona 1. puka marinaca goniti Japance koji se povlače. Marinci su bili napadnuti od dvije satnije Japanaca koje su vršile ulogu zaštite prilikom povlačenja, i jedan vod marinaca je bio prikovan na zemlju dok se ostatak marinaca povukao. Zapovjednik satnije marinaca traži dopusnicu pokušati spašavanje svog voda, ali je odbijen od Vandegrifta. Po noći Japanci napadaju i skoro uništavaju vod, ubijajući 24 marinaca. Svega nekoliko pripadnika voda se uspjelo spasiti. Dana 20. rujna patrola Edsonovih rejdera se sukobljava sa zaostalim vojnicima iz Kavagučijevog stupca koji se povlačio, i ubija 19 od njih uz pomoć topničke vatre.<ref>Smith, Bloody Ridge, s. 193–194. Zapovjednik satnije marinaca kojoj je uništen vod, bio je kapetan Charles Brush, isti časnik čija je patrola napala i uništila japansku patrolu iz Ičikijevog "prvog ešalona" tijekom Bitke na rijeci Tenaru.